Üldpikkus (laevandus)
Üldpikkus ehk kogupikkus (inglise keeles length overall, lühend LOA) on vahekaugus meetrites laeva ahtri- ja vööripoolse punkti vahel. Vöör hõlmab kere veekindlaid konstruktsioone, pakki ja umbreelingut, kuid mitte pukspriiti ja kaitsereelingut. Ahter hõlmab kere veekindlaid konstruktsioone, ahtripeeglit, puppi, traali rampi ja umbreelingut, kuid mitte kaitsereelingut, käiturit, roolilehte, tuukritreppi ja platvormi.